गोश्ठी खत्म होई जाने दे बाद में चबारै अपने कमरे च चली जंदा। उत्थूं दुआरी च बेहियै बड़े चिरै तगर बाह्‌रै दा नजारा दिखदा रैंह्‌दा। ग्रां ते ग्रां दे बाहर दूरै तगर फैली दियां खेतरै दियां क्यारियां रातीं दी गोदा च सवा करदियां न—चुप्प-नच्हूक। गासै च सक्खनी रातीं दे न्हेरे गी बेधदे तारे लिशका’रदे न। ओह् मेरे कोला जिन्नी दूर हे, उन्ने गै धरती दे कोल सेही होंदे हे। मेरा दिल इस चुप्पी कन्नै इकमिक होई जंदा। मेरे बचारें दी धारा “अनन्त शून्य”च गुआची जंदी ऐ, जिसदी छतड़ी थल्लै साढ़े ग्रां आह्‌ला लेखा ज्हारां ग्रां धरती कन्नै चमके दे सक्खनी राती च रमान करा’रदे हे। चबक्खै चुप्प-नच्हूक ते निशचलता दा राज सेही होंदा।